5

E-TRANSVAAL.

Ekueeni kuka March kude kube ngu April ama Bulu ase Transvaal ebene ntlanganiso enkulu kakulu yokuxoxa ngokupatwa kwawo ngamangesi. Into yokuqala ibe kukubika inteto ebipakati kuka Mr. Joubert no Mhlekazi u-Sir Bartle Frere. U-Mr. Joubert lowo waye tunywe e-Natal ngama Bulu ukuba aye kuwacelela ukuzipata. Ubike ke Umhlekazi uti ayisenakutiwani londawo, apetwe apetwe. Bekuko nenye incwadi evela Kumhlekazi ecela ukuba ama Bulu akupe umkosi oya kwa Zulu.

Pambi kokuba zixoxwe ezondawo, amadoda amakulu ate makugxotwe bonke abeze kutengisa utywala, avakalisa nokuba wonke umntu makaze avunyelwe ukuba atete njengokubona kwake. Indawo efike yabekwa pambi kwentlanganiso ibe yeyokuba makutiwenina njengokuba nje Amangesi esiti i- Transvaal ayi nakubuya izipate. Abanye bavele nelokuti makusekusenzeka okwenzekayo. Uninzi lute masiyi lumkele noko londawo, make sicele sitete, kuba ukulwa nabe Lungu akuyi kusinceda nto, mhlaumbi sozi- citela netenjana esinalo lokubuya silifumane ilizwe letu. Abatshoyo bavelise iqinga lo- kuhlangana nenkosi yase Transvaal kuqala u-Major Lanyon, beve ukuba akangebina na ngoku unokuwatembisa ukuba aya kubuya ayekwe azipate. Lilandelwe ke elo qinga, kwatunyelwa incwadi yokumema ukuba abe sentlanganisweni. Efikile ute yena akana lizwi lokuba angazipata ama Bulu, kodwa ke utembisa ukuba uya kuwenzela uloliwe,alungise indlela zenqwelo, kumiswe ucingo neflag endala ye Transvaal idibane nale yama Ngesi bati yi Union Jack. Ate ama Bulu ukupendula wona afuna ukuba azipate kupela, zonke ezinye ezi izinto akateti ngazo.

Emva koko kuvunyelwene ngokuba kuli- ndwe ukuiika kuka Sir Bartle Frere kuviwe ukuba uya kutini na yena xa alapa. Ngencwadi ecela umkosi wokuya kwa Tshaka ama Bulu atumele impendulo eti wona akananto yokwenza nalo mfazwe.

Ide i-Governor, u-Sir Bartle Frere, wafika ngomhla we 10 ku April. Ama Bulu am- kauleleyo amamkele kakuhle, amvuyela kakulu, amnika nencwadi ebonisa ukuvuya kwawo ukuba ezile namhla. Ute naye uvuyisiwe kukuba ebe nokuza, noko emangalisiwe kukuti abanye akutembisa ukuba uyeza bangakolwa. Ute ke uzele ukuba bonke abantu bayigcine imiteto ekoyo kuze kukutshwe amadoda alumkileyo ancedisane naye ngendlela elifanel’ ukulaulwa ngayo elilizwe. Akanikanga temba kwase ntloko lokuba ama Bulu angabuya azipate. Kodwa umise usuku angabuya ahlangane nawo ngalo.

Ukulobola Imantyi yase Dikeni ayi vumi ukuwateta amatyala okulobola kuba iti kukohlakele.

beni. Kuwo kufe amadoda amashumi matatu. Ingxwelera ebanjiweyo iti umkosi ubupetwe ngu Mbilini.

E-NTLOMBANE.

Elase Ntlombane. Omnye olibalisayo uti, kwati ngomhla 27 ku March, wapuma umkosi wamahashe, we Nkosazana, udibene nowama setlani noka Raaf noka Weatherley noka Schermbrucker neqelana labantsundu. Usingise kwintaba ye Ntlombane, apo bekuvakele ukuba kuko amawaka amabini ase mpini. Ngemini elandelayo ifunze kwakusasa eyetu impi, ibona inkomo zisidla entabeni. Bate abebenazo balwa buyekelela, wada owetu umkosi waba woyisile, wazitabata inkomo, waya kukulula pezulu entabeni. Kuhlaliwe kulondawo iyure ezine. Ngequbuliso kuvakele izitonga ngase kohlo, kwabonakala kwaoko imikosi emitatu yama Zulu, yaraulwa eyetu impi. Indlela yokubaleka ibe inye nayo ise ivaliwe. Kweletu icala ube ngulowo wazibalekela okwake, babulawa kakubi. Abasindileyo ngabafumane babona sebepumele emabubini ama Zulu. Oka Weatherley upantsi ukubujiswa kuti tu, kwasinda amadoda asixenxe kwakupela. Kuko amare okuba no Cetywayo ebebonela xa kuliwayo. Inkomo ezo besesite sezitinjiwe zibuye zasala nabaninizo.

E-KAMBULA.

Kute ngemini elandelayo ama Zulu aza kungenela u-Colonel Wood e-Kambula. Uti kwincwadi ayibale ngomhla 30 ka March:—

Kuse ndaweni yam ukukubikela ukuba izolo sibe singenelwe ngumkosi wama Zulu obupetwe ngu Mnyamana no Tyangwayo. Kuvakele ukuba umkosi lowo unduluke komkulu ngomhla 24 wawutunywe ukuze uze kundenza into eyenziwa e-Sandlana. Imikosi ka Cetywayo ibe yenziwe maqela matatu, elinye lasala komkulu elinye laya e-Kowa, elinye leza kum. Obuza kundiraula ndiwuve kwangemini engapambili ngomnye wabantu baka Oham, ote ute akuwubona lomkosi walitula ilapi lokubonisa ukuba ungowakwa Rulumente. Bate abebemazi bamxelela ukuba ngomso siya kungenela u-Wood. Uhambe nayo ke impi leyo wada walala nayo. Kute ekuseni wazimela waya kuxelela u-Raaf wasibonisa nalapo utshaba luya kuti tu kona. Kute ukuba ibete imini, abonakala eti tu ama Zulu. Abiziwe ama­doda abeye kuzingela, zahlanganiselwa eka- mpini inkomo, ngapandle kwezingamakulu amabini ezisuke zakude, ngokuti kanti abalusi bazimele.

Kute pakati kweyokuqala neyesibini iyure saqalana, aqalwa ngumkosi wamahashe obu-

KWA ZULU.

Kwezi ntsuku zokuza kubala kwetu zisate nqum indaba zakwa Zulu, esoti ngoko ke siwabalise ngokungati kuzele namadabi esake sawakankanya ngapambilini. Elokuqala lelase Ntombi esolibalisa ngamazwi omfo obalela *i-Transvaal Argus.* Uti, “Asikuko nokuba ndinosizi ukukubikela ngenye inxwaleko esihlele ngomhla 12 ka March, e-Ntombi, apo kufe iqela labantu bakuti. Ngangoko ndinokuqonda kukutshwe umkosi opetwe ngu Captain Anderson ukuba ukape inqwelo zeruluwa nokudla, ezisuka e-Lydenburg. Uzikapile ke okunene zada zeza e-Ntombi. Ngomhla *5* u-Captain Anderson uzekubizwa ekampini, wafumana wazishiya inqwelo ezo. Ngowe sixenxe umhla u-Captain Moriarty undululwe namadoda alikulu elinamatatu ukuba aziputume ezonqwelo. Ufike umlambo uzele yaka yambambezela lonto, noko wada wawela ngemiti emidala. Apa ezibukweni kushiywe amadoda amashumi matatu anamahlanu ukuba asale elilungisa epekela nabawelileyo. Wona ke asele no Lindop, waza u-Moriarty no Johnson bagqitela ezinqweleni. Bade baya kufika kuzo, zaza ke zeza kumiswa elunxwemeni lomlambo ngomhla we 11 ka March. Icala elivulekileyo laba leli lingase mlanjeni. Kulelwe ke umlambo uzalisa kodwa kute cwaka, kungabonakali base lutshabeni. Ekuseni ngemini elandelayo kuhlokome isitonga kwako oti utshaba luyeza. Onke amadoda alunge kwaoko. Ibe ke inkungu ite vingci. Ite ukuqala kokuti qwenge kwayo ama Zulu agalela isicoto sembumbulu ekampini, kanti selerulube akwalapa. Adubule ezo zitonga zodwa ayilahla imipu afunza pakati ngezikali, asuka kaloku adibana namasoldati yangumvubo ombi, um Zulu wagaulela pantsi ngezembe nesirele. Abasaseleyo bakubon’ ukuba konakele bazipose emlanjeni. Alandele ama Zulu abahlabela emanzini abanye, kwasinda balishumi elinababini kwakupela kwabebese kampini, nabo bancedwa leliya qela belishiywe nganeno komlambo ukuba lisale lilungisa izibuko. Lite eloqela aba kusoloko lenze isitonga esinye ukudubula kuma Zulu, ngokukodwa asukela ababalekayo. Kude kwako ama Zulu awelela nganeno, kwabonakala ke ukuba mabazincede nabo.

U-Harwood uputume kumkosi omninzi ukuya kubika into eyenzekileyo. U-Major Tucker uputume kwaoko neqela elikulu lomkosi, wati kodwa efika aba selemka ama Zulu. Akutandekanga ukukangela apo bekulwelwa kona. Kube kubi ukubona amakowetu afileyo, amashumi amane amadoda ngapandle kwababexeshi nabakokeli abakumashumi amatatu. Kunjalo nje amasoldati mabini akabonakali. Iruluwa nenkabi kumkiwe nazo, enye impahla yatiwa sa emhla-

 4 Isigidimi Samaxosa, May 1, 1879.